LIETUVOS RESPUBLIKOS ŽEMĖS ŪKIO MINISTRO

Į S A K Y M A S

DĖL ŽEMĖS ŪKIO MINISTRO 2007 M. GRUODŽIO 12 D. ĮSAKYMO Nr. 3D-549 „DĖL VIETOS PLĖTROS STRATEGIJŲ, ĮGYVENDINAMŲ PAGAL LIETUVOS KAIMO PLĖTROS 2007–2013 METŲ PROGRAMOS KRYPTIES „LEADER METODO ĮGYVENDINIMAS“ PRIEMONĘ „VIETOS PLĖTROS STRATEGIJŲ ĮGYVENDINIMAS“, ATRANKOS TAISYKLIŲ PATVIRTINIMO“ PAKEITIMO

2013 m. sausio 22 d. Nr. 3D-70

Vilnius

P a k e i č i u Vietos plėtros strategijų, įgyvendinamų pagal Lietuvos kaimo plėtros 2007–2013 metų programos krypties „LEADER metodo įgyvendinimas“ priemonę „Vietos plėtros strategijų įgyvendinimas“, atrankos taisykles, patvirtintas Lietuvos Respublikos žemės ūkio ministro 2007 m. gruodžio 12 d. įsakymu Nr. 3D-549 „Dėl Vietos plėtros strategijų, įgyvendinamų pagal Lietuvos kaimo plėtros 2007–2013 metų programos krypties „LEADER metodo įgyvendinimas“ priemonę „Vietos plėtros strategijų įgyvendinimas“, atrankos taisyklių patvirtinimo“ (Žin., 2007, Nr. 132-5388; 2009, Nr. 67-2728, Nr. 85-3611, Nr. 107-4506; 2010, Nr. 49-2389, Nr. 107-5541; 2011, Nr. 46-2191; 2012, Nr. 101-5163, Nr. 106-5389, Nr. 123-6212), ir papildau šiuo 14.2.16 punktu:

„14.2.16. susijusios su duomenų įregistravimu ir (arba) atnaujinimu Juridinių asmenų registre (piniginės nuobaudos, skiriamos juridiniam asmeniui už pavėluotą ar netinkamą privalomų duomenų atnaujinimą yra netinkamos finansuoti) ir nekilnojamojo turto duomenų išrašų peržiūra Lietuvos Respublikos nekilnojamojo turto kadastre ir Lietuvos Respublikos nekilnojamojo turto registre (tinkamomis finansuoti gali būti laikomos tik vietos projektų paraiškų teikėjų ar partnerių nekilnojamojo turto, susijusio su vietos projektais, duomenų peržiūrų išlaidos).“

Žemės ūkio ministras	Vigilijus Jukna